## KIINTEISTÖLIITTO UUSIMAA RY:N PALKINTO KIINTEISTÖALAN LOPPUTYÖLLE

**PALKINNON SÄÄNNÖT**

Kiinteistöliitto Uusimaa ry on päättänyt palkita yhden 1.1.-31.12.2019 välisenä aikana valmistuneen korkeakoulututkintoon sisältyvän lopputyön, joka on hyväksytty Uudellamaalla sijaitsevassa korkeakoulussa.

Palkinto on suuruudeltaan enintään 10.000 euroa ja se myönnetään opiskelijalle, joka lopputyössään käsittelee Uudenmaan alueella sijaitsevia asunto-osakeyhtiötä ja kiinteistöjä (yhdistyksen jäsenkuntaa) hyödyttävää teemaa laadukkaalla, käyttökelpoisella ja/tai muuten ansiokkaalla tavalla.

Palkinnon myöntämisessä noudatetaan seuraavaa menettelyä:

* Palkinnon myöntämisestä päättää yhdistyksen hallitus, sen nimeämän palkintoraadin perustellusta ehdotuksesta. Raati voi esittää palkintoa myös itse tunnistamalleen lopputyölle.
* Palkinto voidaan jakaa useammalle palkinnon saajalle tai se voidaan jättää jakamatta.
* Palkintoa voivat ehdottaa lopputyön ohjaaja, valvoja, arvostelija tai muu vastaava henkilö. Ehdottajia pyydetään perustelemaan ehdotuksensa. Tutkielman aihetta ei ole rajattu mihinkään tiettyyn alaan. Aiheen tulee kuitenkin liittyä yhdistyksen toimintaan. Lisätietoja toiminnasta [www.ukl.fi](http://www.ukl.fi).
* Ehdottajaa pyydetään varmistamaan, että ehdokkaan nimen ja tutkielman aiheen sekä itse tutkielman julkistamiselle ei ole estettä, koska ehdokkaiden nimet ja tutkielmien aiheet on tarkoitus julkistaa yhdistyksen vuosikokouksessa, julkaisuissa ja kotisivulla.
* Palkinto luovutetaan 23.3.2020 klo 16.00 alkavan vuosikokouksen yhteydessä. Palkinnon saajan tulee pitää tutkielmansa aiheesta lyhyt alustus joko vuosikokouksessa tai erikseen sovittavassa yhdistyksen jäsentilaisuudessa.
* Palkittu tutkielma on tarkoitus julkaista sellaisenaan yhdistyksen kotisivuilla, mitä varten tarvittaessa pyydetään asianosaiselta erillinen lupa. Ehdollepano voidaan kuitenkin tehdä ilman ehdotetun tutkielman tekijän tekemää hakemusta.
* Valintakriteerinä ei ole yksin tutkielmalle korkeakoulussa annettu arvosana vaan myös palkintoraadin ja yhdistyksen hallituksen käsitys teeman ajankohtaisuudesta ja sen tärkeydestä yhdistyksen toiminnan kannalta.
* Yhdistyksen hallitus päättää palkinnon myöntämisestä 23.3.2020 mennessä.
* Korkeakoulujen ehdollepanojen, tutkielmien kappaleiden ja tekijöiden yhteystietojen tulee olla toimitettuna palkintoraadille viimeistään perjantaina 28.2.2020 joko sähköpostitse osoitteeseen uusimaa@ukl.fi tai postitse osoitteeseen Kiinteistöliitto Uusimaa ry / toiminnanjohtaja, Annankatu 24, 00100 HELSINKI.

Lisätietoja: toiminnanjohtaja Mika Heikkilä, gsm 050 591 0995, mika.heikkila@ukl.fi